ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 ची ताजी स्थिती
रुग्ण बरे होण्याचा दर आणखी सुधारून 58.67% टक्क्यांवर
कोरोनामुक्त रुग्ण आणि सक्रीय रुग्णांच्या संख्येतील तफावत 1,11,602 लाखपेक्षा अधिक
नवी दिल्ली, 29 जून 2020
कोविड-19 चे व्यवस्थापन, प्रतिबंध आणि नियंत्रण यासाठी केंद्र सरकार सर्व राज्ये/केंद्रशासित प्रदेशांच्या मदतीने करत असलेल्या, सुनियोजित, पूर्वदक्षता घेऊन कालबद्ध, आणि सक्रीय प्रयत्नांचे उत्साहवर्धक परिणाम दिसत आहेत.
बरे झालेले रुग्ण आणि सक्रीय रुग्णांच्या संख्येतील तफावत आज 1,11,602 इतकी झाली आहे. एकूण 3,21,722 रुग्ण कोविड-19 मधून बरे झाले आहेत. रुग्ण बरे होण्याचा दर, हळूहळू वाढत असून 58.67 टक्के इतका झाला आहे.
गेल्या 24 तासांत, कोविड-19 चे एकूण 12,010 रुग्ण बरे झाले आहेत.
सध्या देशात, 2,10,120 सक्रीय रुग्णांवर वैद्यकीय देखरेखीखाली उपचार सुरु आहेत.
भारतात आता कोविड च्या निदानासाठी 1047 प्रयोगशाळा आहेत. यापैकी, 760 प्रयोगशाळा सरकारी, तर 287 खाजगी क्षेत्रात आहेत.गेल्या 24 तासात ,आणखी 11सरकारी प्रयोगशाळा कार्यरत झाल्या आहेत.
या प्रयोगशाळांची सविस्तर माहिती पुढीलप्रमाणे :--
• रियल टाईम –RT पीसीआर आधारित चाचणी प्रयोगशाळा: 567 
• TrueNat आधारित चाचणी प्रयोगशाळा: 393 
• CBNAAT आधारित चाचणी प्रयोगशाळा: 87 
एकूण तपासलेल्या चाचण्यांची संख्या वाढत असून ती आता 83,98,362 पर्यंत पोचली आहे. कालच्या दिवसात एकूण 1,70,560 चाचण्या करण्यात आल्या.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf
M.Chopade/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कौशल्य विकास आणि उद्यमशीलता मंत्रालय
स्किल इंडिया अंतर्गत आयोजित ‘राष्ट्रीय प्रशिक्षणार्थी मेळावा’ 2021 मधून 51,000 हून अधिक प्रशिक्षणार्थी नियुक्त
देशातील 662 ठिकाणी प्रशिक्षणार्थी मेळाव्याचं आयोजन
30 हून अधिक क्षेत्रांतील 5000 हून अधिक कंपन्या/आस्थापनांचा सहभाग
नवी दिल्ली, 6 ऑक्टोबर 2021
प्रशिक्षण महासंचालनालय  आणि राष्ट्रीय कौशल्य विकास महामंडळाच्या  सहकार्याने स्किल इंडिया अंतर्गत आज देशभरात 660 हून अधिक ठिकाणी 'प्रशिक्षणार्थी मेळावा' आयोजित करण्यात आला होता. या उपक्रमांतर्गत सुमारे 51,991 प्रशिक्षणार्थी नियुक्त करण्यात आले आणि या मेळाव्यात, ऊर्जा, किरकोळ, दूरसंचार, माहिती तंत्रज्ञान/माहिती तंत्रज्ञान सक्षम सेवा, इलेक्ट्रॉनिक्स, वाहन यासह 30 पेक्षा जास्त क्षेत्रांमध्ये कार्यरत 5000 पेक्षा जास्त संस्थांचा सहभाग होता. याव्यतिरिक्त, देशातील इच्छुक तरुणांना वेल्डर, इलेक्ट्रिशियन, हाऊसकीपर, ब्यूटीशियन, मेकॅनिक आणि इतर अनेक पदांसह 500 हून अधिक व्यवसाय  करण्याची आणि व्यवसाय निवडण्याची संधी मिळाली.
भारतातील तरुणांना बाजार-संबंधित कौशल्यांचे पुरेसे प्रशिक्षण देण्याची वचनबद्धता अधोरेखित करत, कौशल्य विकास आणि उद्यमशीलता मंत्रालयाचे सचिव राजेश अग्रवाल म्हणाले की या प्रशिक्षणार्थी मेळाव्याच्या माध्यमातून मंत्रालयाला उमेदवारांचा उदंड प्रतिसाद मिळाला. या मेळाव्यादरम्यान सुमारे 52,000 प्रशिक्षणार्थींची नेमणूक झाली, आपण 'स्किल्ड इंडिया' चे स्वप्न साकार करण्यासाठी देशातील कौशल्य मानके वाढवू शकू, अशी अपेक्षा त्यांनी व्यक्त केली. यावेळी 5,000 हून अधिक आस्थापनांमध्ये सहभागी होण्याची संधी मिळालेल्या सर्व नियुक्त प्रशिक्षणार्थींचे त्यांनी अभिनंदन केले.
हा मेळावा सहभागी आस्थापनांसाठी एक उत्तम संधी होता, यामुळे एका समान व्यासपीठावर संभाव्य प्रशिक्षणार्थींना भेटण्याची संधी या आस्थापनांना मिळाली आणि ते त्यांच्या गरजेनुसार उमेदवारांची निवड करू शकले. या कार्यक्रमात रेल्वे, ओएनजीसी, टाटा, मारुती उद्योग आणि इतर अनेक महत्त्वाच्या आस्थापनांचा सहभाग होता. या मेळाव्यात सहभागी उमेदवार 5 वी ते 12 वी उत्तीर्ण विद्यार्थी, कौशल्य प्रशिक्षण प्रमाणपत्र धारक, आयटीआय विद्यार्थी, पदवीकाधारक आणि पदवीधर होते.
15 जुलै, 2015 रोजी माननीय पंतप्रधानांनी सुरू केलेलेल्या कौशल्य विकास आणि उद्योजकता राष्ट्रीय धोरण, 2015 मध्ये प्रशिक्षणार्थीला पुरेशा मोबदल्यासह कुशल कामगारांना लाभदायक रोजगार देण्याचे साधन म्हणून मान्यता दिली आहे. कौशल्य विकास आणि उद्यमशीलता मंत्रालयाने देशातील उद्योगांद्वारे नियुक्त केलेल्या प्रशिक्षणार्थींची संख्या वाढवण्यासाठी अनेक प्रयत्न केले आहेत. कुशल कामगारांच्या पुरवठ्यात आणि मागणीतील तूट भरून काढणे आणि नोकरीचे प्रशिक्षण देऊन आणि रोजगारासाठी चांगल्या संधी मिळवून देऊन भारतीय तरुणांच्या आकांक्षा पूर्ण करणे हा यामागचा हेतू आहे.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
मत्स्योत्पादन, पशुविकास आणि दुग्धविकास मंत्रालय
केंद्रीय मंत्री परशोत्तम रुपाला यांनी चेन्नई येथील आयसीएआर -सीआयबीए संकुलात तीन राष्ट्रीय प्रमुख कार्यक्रमांचा केला प्रारंभ
नवी दिल्ली, 27 फेब्रुवारी 2023
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परशोत्तम रुपाला यांनी आज चेन्नई येथील आयसीएआर -सीआयबीए संकुलात तीन राष्ट्रीय प्रमुख कार्यक्रमांचे उद्घाटन आणि प्रारंभ केला. यात भारतीय पांढऱ्या कोळंबीचा जनुकीय सुधारणा कार्यक्रम , माशांच्या रोगांसंबंधी राष्ट्रीय देखरेख कार्यक्रम, मत्स्यशेती विमा योजनेचा शुभारंभ आणि जनुकीय सुधारणा सुविधेची पायाभरणी यांचा समावेश आहे.
भारत 14.73 दशलक्ष मेट्रिक टन मत्स्य उत्पादनासह तिसरा सर्वात मोठा मासळी उत्पादक देश आहे आणि सुमारे 7 लाख टन कोळंबीचा सर्वात मोठा निर्यातदार देश आहे. मात्र, रोगांमुळे देशाचे वार्षिक सुमारे 7200 कोटी रुपयांचे नुकसान होते. त्यामुळे रोगांचे लवकर निदान आणि प्रसार रोखण्यासाठी योग्य व्यवस्थापन हे रोगनियंत्रणासाठी महत्त्वपूर्ण मानले जाते. याच अनुषंगाने सरकारने 2013 पासून जलचर प्राण्यांमधील रोगांसाठी राष्ट्रीय देखरेख कार्यक्रमाची  अंमलबजावणी केली आहे, ज्यामध्ये शेतकरी-आधारित रोग देखरेख प्रणाली मजबूत करण्यावर भर देण्यात आला आहे, जेणेकरून रोगाची प्रकरणे एकाच वेळी नोंदवली जातील, तपासणी केली जाईल आणि वैज्ञानिक मदत पुरवली जाईल.
पहिल्या टप्प्यातील परिणामांमुळे रोगांमुळे होणारे महसुलाचे नुकसान कमी झाले आणि शेतकऱ्यांचे उत्पन्न आणि निर्यात वाढल्याचे सिद्ध झाले. हे प्रयत्न अधिक जोमाने सुरू ठेवण्यासाठी, मत्स्यव्यवसाय, पशुसंवर्धन आणि दुग्धव्यवसाय मंत्रालयाच्या मत्स्यव्यवसाय विभागाने केंद्र सरकारच्या प्रधानमंत्री मत्स्य संपदा योजना कार्यक्रमांतर्गत NSPAAD: टप्पा -II मंजूर केला आहे. टप्पा-II संपूर्ण भारतामध्ये राबवण्यात येईल आणि सर्व राज्यांच्या मत्स्यव्यवसाय विभागांसह सागरी उत्पादने निर्यात विकास प्राधिकरण या राष्ट्रीय पातळीवरील महत्त्वाच्या देखरेख कार्यक्रमात महत्त्वाची भूमिका बजावतील अशी अपेक्षा आहे.
भारताच्या एकूण 42000 कोटी रुपयांच्या सागरी खाद्य निर्यातीपैकी सुमारे 70% वाटा कोळंबीचा आहे.मात्र , कोळंबी शेतीचे क्षेत्र मुख्यतः पॅसिफिक व्हाईट कोळंबी  प्रजातींवर अवलंबून आहे. 10 लाख टन उत्पादनासाठी केवळ एका प्रजातीवर अवलंबून राहणे अत्यंत धोक्याचे आहे, ज्यामध्ये शेतीच्या पायाभूत सुविधांवर मोठ्या प्रमाणात गुंतवणूक केली जाते आणि उपजीविकेसाठी दोन लाख शेतकरी कुटुंब प्रत्यक्षपणे आणि सुमारे दहा लाख कुटुंबे अप्रत्यक्षरीत्या जोडलेली असतात. म्हणूनच, हे एका प्रजातीवरील अवलंबित्व मोडून काढण्यासाठी आणि विदेशी कोळंबी प्रजातींच्या तुलनेत देशी प्रजातींना प्रोत्साहन देण्यासाठी ICAR-CIBA ने मेक इन इंडिया कार्यक्रमाअंतर्गत राष्ट्रीय प्राधान्य म्हणून भारतीय पांढरी कोळंबी, पी. इंडिकसचा जनुकीय सुधारणा कार्यक्रम हाती घेतला आहे. या कार्यक्रमांमुळे सध्या इतर देशांतून आयात केलेल्या कोळंबी माशांच्या साठ्याबाबत "आत्मनिर्भरता" येईल.
सीआयबीएने प्रति वर्ष कोळंबी पीक विम्याची व्यावसायिक क्षमता 1000 ते 1500 कोटी आहे असा अंदाज वर्तवला आहे आणि वार्षिक 8,000 ते 10,000 कोटी रुपयांपेक्षा जास्त सूक्ष्म कर्जाची आवश्यकता आहे, जे आता अनौपचारिक कर्जदारांद्वारे चढ्या व्याज दराने दिले जात आहे. त्यामुळे, विमा योजनेद्वारे शेतकऱ्यांना विमा आणि संस्थात्मक कर्ज उपलब्ध करून देणे अत्यंत महत्त्वाचे आहे ज्यामुळे शेतकऱ्यांचे उत्पन्न वेगाने दुप्पट होण्यास मदत होईल.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
अर्थ मंत्रालय
अवैध मार्गाने आणलेले 53 कोटी रूपये मूल्याचे हेरॉइन सीमाशुल्क विभागाच्या मुंबई शाखेने केले जप्त
मुंबई, 8 मार्च 2023
आदिस अबाबा येथून मुंबईला येणाऱ्या एका प्रवाशाकडून अमली पदार्थाची भारतात तस्करी होणार असल्याची गुप्त माहिती सीमाशुल्क विभागाला मिळाली होती, त्याआधारे, छत्रपती शिवाजी महाराज आंतरराष्ट्रीय विमानतळावर महसूल गुप्तचर संचालनालय , मुंबई विभागाच्या अधिकाऱ्यांच्या पथकाने पाळत ठेवली होती.
डीआरआय अधिकाऱ्यांच्या पथकाने 7 मार्च रोजी सकाळी एका संशयित प्रवाशाला अडवले आणि प्रवाशाच्या सामानाची कसून झडती घेतली. यामध्ये संशयिताने ट्रॉली बॅगच्या आत पोकळी बनवून लपवून ठेवलेली 7.6 किलो ‘ऑफ-व्हाइट पावडर’ जप्त करण्यात आली. या भुकटीची चाचणी केल्यानंतर त्यात हेरॉइन असल्याचे आढळले. अवैध आंतरराष्ट्रीय बाजारामध्ये या हेरॉईनची किंमत सुमारे 53 कोटी रूपये आहे.
या प्रवाशाला अटक करून मुख्य महानगर दंडाधिकारी न्यायालयामध्ये हजर केले असता आरोपीला 10 मार्चपर्यंत डीआरआय कोठडी सुनावण्यात आली. या प्रकरणी पुढील तपास सुरू आहे.PIB Mumbai | N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
माहिती आणि प्रसारण मंत्रालय
केंद्रीय मंत्री अनुराग ठाकूर यांनी काशी तमिळ संगमम मध्ये मैत्रीपूर्ण टेबल टेनिस सामन्याचे केले उद्घाटन
साहित्य, संस्कृती आणि क्रीडा यातून दोन संस्कृतीचा संगम: अनुराग ठाकूर
नवी दिल्ली, 12 डिसेंबर 2022
केंद्रीय माहिती आणि प्रसारण, युवा व्यवहार आणि क्रीडा मंत्री अनुराग ठाकूर म्हणाले की, ‘काशी तमिळ संगमम’ कार्यक्रमात साहित्य, संस्कृती आणि क्रीडा याद्वारे दोन संस्कृती एकत्र येत आहेत. आठ दिवस चालणाऱ्या ‘काशी तमिळ संगमम - स्पोर्ट्स समिट’ चा भाग म्हणून आज आयोजित केलेल्या मैत्रीपूर्ण टेबल टेनिस सामन्याचे त्यांनी उद्घाटन केले.
अनुराग ठाकूर यांनी वाराणसीतील सिग्रा स्टेडियमच्या सुधारणांची पाहणी केली आणि झालेल्या कार्याचा आढावा घेतला. त्यांनी स्टेडिअम सुधारणेचे काम अधिक उत्तम होण्यासाठी कामात सुधारणा सुचवल्या . त्यांनी वाराणसीतील माहिती आणि प्रसारण मंत्रालयाच्या विविध कार्यालयांचे जागेबाबत स्पेस ऑडिट देखील केले. त्यानंतर त्यांनी काशी विश्वनाथ मंदिरात जाऊन पूजा केली.
यावेळी उपस्थितांना संबोधित करताना अनुराग ठाकूर म्हणाले की, ‘काशी तमिळ संगमम’ कार्यक्रमात साहित्य आणि संस्कृतीचे विविध कार्यक्रम होत आहेत आणि त्याचप्रमाणे खेळाच्या माध्यमातून उत्तर आणि दक्षिणेला जोडण्याचा उपक्रमही होत आहे. ते म्हणाले की उत्तर आणि दक्षिण यांच्यातील संबंध हजारो वर्षांहून अधिक जुन्या असलेल्या आपल्या प्राचीन परंपरा दर्शवतात.
ठाकूर यांनी काशी तामिळ संगममच्या पुढाकाराबद्दल पंतप्रधानांचे आभार मानले आणि या भव्य कार्यक्रमाच्या माध्यमातून 'एक भारत श्रेष्ठ भारत' ही संकल्पना साकार होत असल्याचे सांगितले. आज खेळाडूंमध्ये जो उत्साह दिसतो, तोच उत्साह उत्तर प्रदेश आणि तामिळनाडूच्या सहभागी संघांच्या खेळाडूंमध्येही दिसतो, असेही ते म्हणाले.
ठाकूर यांनी असेही सांगितले की, तामिळनाडूच्या लोकांना ‘काशी विश्वनाथ’ ला भेट देण्याची संधी मिळते त्याच बरोबर येथील कला आणि संस्कृतीचीही ओळख त्यांना होत आहे, जी सर्वांसाठी अभिमानाची बाब आहे. यावेळी त्यांनी उत्तर प्रदेश आणि तामिळनाडूतील सर्व खेळाडूंशी संवाद साधला.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी, भारत न्यू कार असेसमेंट प्रोग्राम  ही नवी कार सुरक्षा मूल्यांकन व्यवस्था सुरू करणार
 ही बहुप्रतिक्षित नवी कार सुरक्षा मूल्यांकन व्यवस्था, केंद्रीय रस्ते वाहतूक आणि महामार्ग मंत्री नितीन गडकरी, 22 ऑगस्ट 2023 रोजी सुरू करणार आहेत. ही व्यवस्था म्हणजे, भारतात 3.5 टनांपर्यंतच्या मोटर वाहनांचे सुरक्षा मानक वाढवून, रस्ता सुरक्षेत वाढ करण्याच्या सरकारच्या वचनबद्धतेच्या दिशेने टाकलेले, एक महत्त्वाचे पाऊल आहे.
बाजारात उपलब्ध असलेल्या मोटार वाहनांच्या अपघात प्रतिबंधक सुरक्षेचे तुलनात्मक मूल्यांकन करण्यासाठी, कार ग्राहकांना एक माध्यम उपलब्ध करुन देणे हा या व्यवस्थेचा उद्देश आहे. या अंतर्गत, कार उत्पादक स्वेच्छेने, मोटार-वाहन उद्योग मानक  197 नुसार आपल्या कार/वाहनांची चाचणी करुन, बाजारात विक्रीसाठी आणू शकतात. चाचण्यांमध्ये कार/वाहनाने बजावलेल्या कामगिरीच्या आधारावर, कारला अॅडल्ट ऑक्युपन्ट्स  आणि चाइल्ड ऑक्युपंट्स  अशी, बाल किंवा प्रौढ प्रवाशांच्या सुरक्षेच्या दृष्टीने तयार केलेली स्टार मानांकने दिली जातील. या मानांकनांच्या आधारावर, कार ग्राहक वेगवेगळ्या वाहनांच्या सुरक्षा मानकांची तुलना करुन त्यानुसार, कोणते वाहन खरेदी करायचे याबाबत निर्णय घेऊ शकतील.
या प्रणालीमुळे सुरक्षित वाहनांची मागणी वाढेल आणि ग्राहकांची ही वाढती मागणी पूर्ण करण्यासाठी कार उत्पादक सुद्धा अशाच वाहनांचे उत्पादन वाढवतील, अशी अपेक्षा आहे. वाहनांच्या दर्जेदार सुरक्षा मानकांमुळे भारतीय बनावटीच्या कार जागतिक बाजारपेठेत विक्रीच्या दृष्टीने परदेशी कारच्या तोडीस तोड कामगिरी बजावतील आणि त्यामुळे भारतातल्या कार उत्पादकांची कारनिर्यात क्षमता सुद्धा वाढून, भारताची एकंदर कार निर्यात वाढेल. या प्रणालीमुळे भारतात सुरक्षा केंद्रस्थानी मानून कार/वाहन निर्मिती करणारी बाजारपेठ विकसित होणे अपेक्षित आहे.
राष्ट्रपती कार्यालय
फखरुद्दीन अली अहमद यांच्या जयंतीनिमित्त राष्ट्रपतींची आदरांजली
नवी दिल्ली, 13 मे 2018
माजी राष्ट्रपती फखरुद्दीन अली अहमद यांच्या जयंतीनिमित्त आज राष्ट्रपती भवनात राष्ट्रपती रामनाथ कोविंद यांनी त्यांना आदरांजली वाहिली.
राष्ट्रपती आणि राष्ट्रपती भवनातले अधिकारी आणि कर्मचाऱ्यांनी राष्ट्रपती भवनातील फखरुद्दीन अली अहमद यांच्या तैलचित्राला पुष्पांजली अर्पण केली.
N.Sapre/S.Kane/D.Rane
(Visitor Counter : 55
पंतप्रधान कार्यालय
राष्ट्रपती कोविंद यांच्या सन्मानार्थ पंतप्रधानांनी मेजवानी आयोजित केली
राष्ट्रपती राम नाथ कोविंद यांच्या सन्मानार्थ पंतप्रधान नरेंद्र मोदी यांनी आज संध्याकाळी मेजवानी आयोजित केली होती.
पंतप्रधानांनी ट्वीट केले आहे:
“राष्ट्रपती कोविंद यांच्या सन्मानार्थ मेजवानी आयोजित केली होती. द्रौपदी मुरुमू जी, वेन्कैय्या जी, मंत्री यांच्यासह इतर मान्यवर उपस्थित होते. तळागाळातील अनेक यशवंत, पद्म पुरस्कार प्राप्त, आदिवासी समाजाचे नेते आणि इतर यांचे या मेजवानीमध्ये स्वागत करताना आम्हाला आनंद झाला.”
“राष्ट्रपती कोविंद यांच्या सन्मानार्थ झालेल्या मेजवानीमधील आणखी काही क्षण चित्रे.”
वस्त्रोद्योग मंत्रालय
7 वा राष्ट्रीय हातमाग दिन मुंबईतील विणकर सेवा केंद्रात साजरा
7 वा राष्ट्रीय हातमाग दिन आज मुंबईतील विणकर सेवा केंद्रात साजरा करण्यात आला. देशाच्या सामाजिक-आर्थिक विकासात या क्षेत्राचे योगदान या कार्यक्रमात अधोरेखित करण्यात आले. वस्त्रोद्योग मंत्रालयाच्या विकास आयुक्त  अंतर्गत कार्यरत हे विणकर सेवा केंद्र विणकाम, रंगकाम आणि डिझायनिंग सारख्या विषयांमध्ये अद्ययावत कौशल्य प्रशिक्षण देते. मुंबई केंद्राचे नाशिकमधील येवला, औरंगाबादमधील पैठण आणि सोलापूर येथे प्रभाग स्तरीय समूह आहेत जेथे कौशल्य प्रशिक्षण, हातकरघा संवर्धन सहाय्यता , प्रत्येकीसाठी शेडची उभारणी आणि लाइटिंग-युनिटचे बांधकाम या केंद्रीय योजना राबवल्या जातात.
आज मुंबई केंद्रात कार्यक्रमाला उपस्थित असलेल्या मान्यवरांमध्ये आमदार कॅप्टन तमिळ आर सेल्वम, डिझाईन सल्लागार बेला संघवी सहभागी झाल्या होते. त्यांनी केंद्रात केल्या जाणाऱ्या कामाबाबत समाधान व्यक्त केले. काही विणकर-लाभार्थी देखील उपस्थित होते. हातमाग क्षेत्राच्या विकासासाठी प्रमुख उपक्रमांच्या अंमलबजावणीशी संबंधित ब्लॉक लेव्हल क्लस्टर, इंडिया हँडलूम ब्रँड, ई-कॉमर्स, ई-धागा, जीआय इत्यादी उपक्रमांवर चर्चा झाली. विणकर सेवा केंद्रात विकसित केलेल्या उत्पादनांची डिझाईन्स आणि नमुने प्रदर्शित करण्यात आले होते.
विणकर सेवा केंद्र मुंबईचे उपसंचालक संदीप कुमार यांनी माहिती दिली की, कौशल्य सुधारणा कार्यक्रमाच्या प्रत्येक तुकडीत 20 लाभार्थ्यांना प्रशिक्षण दिले जाते आणि एका वर्षात 45 दिवसांची अशी 21 प्रशिक्षण सत्र आयोजित केले जातात.
या केंद्रामध्ये प्रशिक्षण घेतलेल्या 28 विणकरांना 2 संत कबीर पुरस्कार आणि 17 राष्ट्रीय पुरस्कारांसह विविध पुरस्कार मिळाले आहेत, यावरून मुंबई केंद्राच्या यशाचा अंदाज येऊ शकतो. तसेच पाच विणकर लाभार्थीना पैठणी साडी बनवल्याबद्दल इंडिया हँडलूम ब्रँड प्रमाणपत्र मिळाले आहे आणि त्यापैकी सात जणांनी इंडिया हँडलूम ब्रँड उत्पादनांच्या किरकोळ दुकानाअंतर्गत नोंदणी केली आहे. या केंद्राने 24 विणकरांसाठी पीएम मुद्रा योजनेअंतर्गत कर्ज देखील मिळवून दिले आहे अशी माहिती संदीप कुमार यांनी दिली.
आरोग्य आणि कुटुंब कल्याण मंत्रालय
भारताच्या कोविड प्रतिबंधक लसीकरण मोहिमेमध्ये 43 कोटी 51 लाख व्यक्तींना लसीच्या मात्रा देण्यात आल्या
रोगमुक्तीचा दर सध्या 97.35% आहे
देशात गेल्या 24 तासांत 39,361 नव्या कोरोना रुग्णांची नोंद
भारतातील कोविड सक्रीय रुग्णसंख्या  आतापर्यंतच्या एकूण बाधितांच्या संख्येच्या 1.31%
गेले सलग ४९ दिवस दैनंदिन पॉझिटीव्हिटी दर  5% पेक्षा कमी
नवी दिल्ली 26 जुलै 2021
भारतातील लसीकरण मोहिमेत दिल्या गेलेल्या लसीच्या एकूण मात्रांच्या संख्येने काल 43 कोटी 51 लाखांचा आकडा पार केला. आज सकाळी 8 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 52,95,458 सत्रांच्या आयोजनातून कोविड प्रतिबंधक लसीच्या एकूण 43,51,96,001 मात्रा देण्यात आल्या आहेत. गेल्या 24 तासांत, लसीच्या 18,99,874 मात्रा देण्यात आल्या.
दिल्या गेलेल्या एकूण मात्रांमध्ये खालील मात्रांचा समावेश आहे:
|
|
HCWs
|
|
1st Dose
|
|
1,02,87,343
|
|
2nd Dose
|
|
77,06,397
|
|
FLWs
|
|
1st Dose
|
|
1,78,56,000
|
|
2nd Dose
|
|
1,08,45,879
|
|
Age Group 18-44 years
|
|
1st Dose
|
|
13,91,72,057
|
|
2nd Dose
|
|
62,18,541
|
|
Age Group 45-59 years
|
|
1st Dose
|
|
10,09,68,508
|
|
2nd Dose
|
|
3,45,89,799
|
|
Over 60 years
|
|
1st Dose
|
|
7,35,18,799
|
|
2nd Dose
|
|
3,40,32,678
|
|
Total
|
|
43,51,96,001
कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु करण्यात आला. देशभरातील लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटिबद्ध आहे.
महामारीच्या सुरुवातीपासून कोविडमुळे बाधित झालेल्यांपैकी 3,05,79,106 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 35,968 रुग्ण बरे झाले. यामुळे सकल रोगमुक्ती दर 97.35% झाला आहे.
गेल्या 24 तासांत भारतात, 39,361नव्या कोविड ग्रस्त रुग्णांची नोंद झाली.
रोज नोंदल्या जाणाऱ्या नव्या कोविड बाधितांची संख्या गेले सलग एकोणतीस दिवस, 50,000 हून कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या अखंडित आणि सह्योगात्मक प्रयत्नांचा हा परिणाम आहे.
भारतातील सक्रीय रुग्णसंख्या आज 4,11,189 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.31% इतके आहे.
देशभरात कोविड संसर्ग तपासणी चाचण्यांची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 11,54,444 चाचण्या करण्यात आल्या. संसर्गाच्या अगदी सुरुवातीपासून आतापर्यंत देशात 45 कोटी 74 लाखांहून जास्त  चाचण्या करण्यात आल्या आहेत.
देशभरात एका बाजूला चाचण्यांची क्षमता वाढविली जात असतानाच, साप्ताहिक पॉझिटीव्हिटी दर सध्या 2.31% आहे तर दैनंदिन पॉझिटीव्हिटी दर आज 3.41% इतका आहे. सलग 49 दिवस हा दर 5% हून कमी राहिला आहे.
रेल्वे मंत्रालय
रेल्वे अपघात रोखण्यासाठी उचलण्यात आली पावले
(नवी दिल्ली, 31 डिसेंबर 2018
भारतीय रेल्वेचे सुरक्षेला सर्वोच्च प्राधान्य असून सुरक्षा वृद्धींगत करण्यासाठी सातत्याने पावले उचलण्यात येत आहेत. 2017-18 या वर्षात रेल्वेचे एकूण 73 अपघात झाले. 2018-19 या वर्षात 30 नोव्हेंबर 2018 पर्यंत 44 अपघात झाले.
2017-18 या वर्षात आणि चालू वर्षात 30 नोव्हेंबर 2018 पर्यंत धुक्यामुळे कोणताही मोठा रेल्वे अपघात झाला नाही.
राज्यसभेत लेखी उत्तरात ही माहिती देण्यात आली.
B.Gokhale/S.Kakde/P.Kor
पंतप्रधान कार्यालय
पंतप्रधानांच्या ‘मन की बात’ या कार्यक्रमाची 9 वर्षे पूर्ण
नवी दिल्ली, 3 ऑक्टोबर 2023
पंतप्रधान नरेंद्र मोदी यांनी,‘मन की बात’ या आपल्या मासिक रेडीओ कार्यक्रमाला आज 9 वर्षे पूर्ण झाल्यानिमित्ताने मन की बात मध्ये समाविष्ट असलेल्या काही महत्वपूर्ण संकल्पना आणि त्यांचा सामाजिक परिणाम यावर प्रकाश टाकणारा अभ्यास सामायिक केला आहे.
स्टेट बँक ऑफ इंडिया आणि आयआयएम बेंगळुरू यांनी केलेल्या संशोधन कार्यात पंतप्रधानांच्या मन की बात या कार्यक्रमाच्या 105 भागांच्या प्रभावाचे विश्लेषण करण्यात आले आहे.
पंतप्रधानांनी X या समाज माध्यमावर पोस्ट केले:
"आज,मन की बातला 9 वर्षे पूर्ण होत असताना, स्टेट ऑफ बँक ऑफ इंडिया आणि भारतीय व्यवस्थापन संस्था, बेंगळुरू यांचा एक चित्तवेधक अभ्यास प्रसिद्ध केला आहे. या अभ्यासात या कार्यक्रमातील महत्वपूर्ण संकल्पना आणि त्यांचे सामाजिक परिणाम यावर प्रकाश टाकण्यात आला आहे. या माध्यमातून आपण जिवनाची वाटचाल आणि सामूहिक प्रयत्नांचे उत्सव कसे साजरे केले हे जाणून घेणे विस्मयकारक आहे.
nm-4.com/hqauwf"
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
व्यापार सुलभता आणि इलेक्ट्रॉनिक उद्योगांवरील अनुपालान भार कमी करण्यासाठी केंद्रसरकारने कायदेशीर मापनपद्धती  नियम 2011 मध्ये केली सुधारणा
या सुधारणेमुळे उद्योगांना QR कोड द्वारे डिजिटल स्वरुपात माहिती घोषित करता येणार
ग्राहक व्यवहार विभागाने कायदेशीर मापनपद्धती ,  नियम 2022 द्वारे इलेक्ट्रॉनिक उत्पादनांवर एखादी अनिवार्य घोषणा दिली नसेल तर ती QR कोड द्वारे घोषित करण्याची परवानगी एक वर्षाच्या काळासाठी दिली आहे.
या सुधारणेमुळे उद्योगांना उत्पादनाबाबतची सविस्तर माहिती QR कोडच्या माध्यमातून डिजिटल स्वरुपात घोषित करता येईल. यामुळे महत्त्वाच्या घोषणा उत्पादनावरील लेबलवर प्रभावीपणे घोषित करता येतील तर अन्य विस्तृत माहिती QR कोडच्या माध्यमातून ग्राहकापर्यंत पोहोचवता येईल.
विभाग या डिजिटल युगात अनिवार्य घोषणा QR कोड द्वारे घोषित करून तंत्रज्ञानाचा जास्तीतजास्त वापर करण्यासाठी ग्राहकांना सक्षम करेल, ज्यामध्ये टेलीफोन क्रमांक आणि ई-मेल वगळता उत्पादक, पॅकर अथवा आयातदाराचा पत्ता,वस्तूचे सर्वसामान्य जेनेरिक नाव, वस्तूचे माप आणि मिती असे ग्राहकविषयक तपशील स्कॅन करता येतील.
यापूर्वी, इलेक्ट्रॉनिक वस्तूंसह सर्व प्रीपॅकेज उत्पादनांना पॅकेजवर कायदेशीर मापनपद्धती , नियम 2011 अंतर्गत सर्व अनिवार्य घोषणा घोषित करणे बंधनकारक आहे.
अर्थ मंत्रालय
आर्थिक वर्ष 2022-23 मध्ये सकल प्रत्यक्ष कर संकलनात 30% वाढ
आर्थिक वर्ष 2022-23 मध्ये निव्वळ प्रत्यक्ष कर संकलनात 23% वाढ
आर्थिक वर्ष 2022-23 मध्ये 17 सप्टेंबर 2022 पर्यंत अग्रिम कर संकलन रु. 2,95,308 झाल्याने दर्शवली 17% वृद्धी
चालू आर्थिक वर्षात रु. 1,35,556 कोटींचा एकूण परतावा, गेल्या वर्षीच्या तुलनेत 83% वाढ
प्रत्यक्ष कर संकलनात वेगाने वाढ होत असून ही बाब महामारीनंतर अर्थव्यवस्थेचे पुनरुज्जीवन झाल्याचे संकेत देत आहे, त्याचबरोबर सरकारच्या धोरणातील स्थैर्य, प्रक्रिया सुलभ आणि अडथळाविरहित करण्यावर दिलेला भर आणि प्रभावी तंत्रज्ञानाच्या माध्यमातून कर गळती रोखण्यामुळे त्याचेही परिणाम दिसत आहेत.
17 सप्टेंबर 2022 पर्यंतच्या प्रत्यक्ष कर संकलनाच्या आकडेवारीतून असे दिसून येत आहे की आर्थिक वर्ष 2021-22 मधील रु. 5,68,147 कोटींच्या तुलनेत आर्थिक वर्ष 2022-23 मध्ये रु. 7,00,669 कोटी करसंकलन झाले आहे. यामुळे करसंकलनात 23% वाढ झाली आहे. निव्वळ प्रत्यक्ष कर संकलन रु. 7,00,669 कोटी करसंकलनात रु. 3,68,484 कोटी कॉर्पोरेशन कराचा आणि रु. 3,30,490 कोटींच्या सिक्युरिटिज व्यवहार करासह वैयक्तिक प्राप्तिकराचा समावेश आहे.
आर्थिक वर्ष 2022-23 साठी प्रत्यक्ष करांचे सकल संकलन आर्थिक वर्ष 2021-22 मधील रु. 6,42,287 कोटींच्या तुलनेत रु. 8,36,225 कोटी झाले आहे. 2021-22च्या करसंकलनाच्या तुलनेत करसंकलनात 30% वाढ झाली आहे.
रु.8,36,225 कोटीच्या सकल संकलनात रु. 4,36,020 कोटींच्या कॉर्पोरेशन कराचा आणि रु. 3,98,440 कोटी सिक्युरिटीज व्यवहार करासह वैयक्तिक प्राप्तिकराचा समावेश आहे.
किरकोळ शीर्षक निहाय संकलनामध्ये रु. 2,95,308 कोटी अग्रिम कर संकलन, उद्गम कर रु. 4,34,740 कोटी , रु.77,164 कोटी स्व-मूल्यांकन कर, नियमित मूल्यांकन कर रु. 20,080 कोटी आणि 8933 कोटी रुपये इतर किरकोळ शीर्षकाखालील कर समाविष्ट आहे.
आर्थिक वर्ष 2022-23 मध्ये पहिल्या आणि दुसऱ्या तिमाहीत 17 सप्टेंबर 2022 पर्यंत अग्रिम कर संकलन रु. 2,95,308 कोटी रुपये झाले असून मागील वर्षाच्या याच कालावधीतील रु. 2,52,077 कोटी रुपये आगाऊ कर संकलनाच्या तुलनेत 17% पेक्षा जास्त आहे. यामध्ये रु. 2,29,132 कोटी कॉर्पोरेशन कर  आणि रु.66176 कोटी वैयक्तिक प्राप्तिकर  समाविष्ट आहे.
चालू आर्थिक वर्षात दाखल झालेल्या प्राप्तिकर विवरणपत्रांच्या निपटारा प्रक्रियेच्या गतीमध्ये उल्लेखनीय वाढ झाली आहे. 17-9-2022 पर्यंत जवळपास 93% विवरणपत्रांची पडताळणी करून निपटारा झाला आहे. यामुळे परतावे देण्याच्या वेगात मोठी वाढ झाली आहे आणि चालू आर्थिक वर्षात देण्यात आलेल्या परताव्यांच्या संख्येत सुमारे 468% वाढीची नोंद झाली आहे. आर्थिक वर्ष 2022-23 मध्ये 17 सप्टेंबर 2022 पर्यंत रु. 1,35,556 कोटींचे परतावे देण्यात आले आहेत. गेल्या वर्षी याच काळापर्यंत देण्यात आलेल्या रु. 74,120 कोटींच्या तुलनेत 83% वाढीची नोंद झाली आहे.